SET ปิดเช้าลบ 2 จุด หลังนลท.ชะลอการลงทุน รอความชัดเจนเลือกตั้ง-Brexit
SET ปิดเช้าลบ 2 จุด หลังนลท.ชะลอการลงทุน รอความชัดเจนเลือกตั้ง-Brexit โดยดัชนีปิดตลาดเช้านี้ที่ระดับ 1,637.67 จุด ลดลง 2 จุด หรือ 0.12% มูลค่าการซื้อขาย 1.91 หมื่นล้านบาท
14 มี.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,637.67 จุด ลดลง 2 จุด หรือ 0.12% มูลค่าการซื้อขาย 1.91 หมื่นล้านบาท
10 หุ้นกดดัชนีเช้านี้

ด้าน นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต เปิดเผยว่า ตลาดหุ้นไทยเช้านี้เงียบ วอลุ่มเทรดหดหาย ซึ่งตลาดฯกลับมาย่ำฐานอีกรอบ จากการชะลอการลงทุนของนักลงทุน อาจเป็นเพราะต้องการที่จะรอดูความชัดเจนในเรื่องการเลือกตั้งในประเทศ และสถานการณ์การแยกตัวของอังกฤษออกจากสหภาพยุโรป (Brexit) อีกทั้งสัปดาห์หน้าจะมีการประชุมธนาคารกลางสหรัฐ (เฟด) ก็คงจะมีความชัดเจนมากขึ้นในเรื่องการลดวงเงินตามมาตรการเข้มงวดทางการเงินเชิงปริมาณ (Quantitative Tightening :QT)
อย่างไรก็ดี ตลาดฯมีประเด็นในวันที่ 15 มี.ค. FTSE จะปรับเพิ่มน้ำหนักการลงทุนหุ้นไทย ซึ่งก็น่าจะหนุนให้มีการเข้ามาเล่นหุ้นเป็นรายตัวไป
ส่วนแนวโน้มการลงทุนในช่วงบ่ายนี้ นายอดิศักดิ์ กล่าวว่า ตลาดฯคงจะยังย่ำฐาน แต่ก็มีโอกาสที่จะค่อย ๆ ขยับขึ้นไปได้เหมือนกัน โดยให้แนวรับ 1,630 จุด ส่วนแนวต้าน 1,658 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT    มูลค่าการซื้อขาย 834.81 ล้านบาท ปิดที่  69.00 บาท เพิ่มขึ้น 0.25 บาท
PTT    มูลค่าการซื้อขาย 821.25 ล้านบาท ปิดที่  48.00 บาท เพิ่มขึ้น 0.25 บาท
PTTGC  มูลค่าการซื้อขาย 810.23 ล้านบาท ปิดที่  67.75 บาท ราคาไม่เปลี่ยนแปลง
BTS    มูลค่าการซื้อขาย 655.09 ล้านบาท ปิดที่  11.00 บาท เพิ่มขึ้น 0.20 บาท
PTTEP  มูลค่าการซื้อขาย 601.23 ล้านบาท ปิดที่ 121.00 บาท ลดลง  0.50 บาท